CELEX: C2005/115/02
Language: el
Date: 2005-05-14 00:00:00
Title: Απόφαση του Δικαστηρίου (δεύτερο τμήμα), της 10ης Μαρτίου 2005, στην υπόθεση C-22/03 (αίτηση του Rechtbank te Rotterdam για την έκδοση προδικαστικής αποφάσεως): Optiver BV κ.λπ. κατά Stichting Autoriteit Financiële Markten (Οδηγία 69/335/EΟΚ — Έμμεσοι φόροι που πλήττουν τις συγκεντρώσεις κεφαλαίων — Επιβάρυνση που πλήττει τα μικτά κέρδη επιχειρήσεων εκμεταλλεύσεως κινητών αξιών)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 10ης Μαρτίου 2005
   στην υπόθεση C-22/03 (αίτηση του Rechtbank te Rotterdam για την έκδοση προδικαστικής αποφάσεως): Optiver BV κ.λπ. κατά Stichting Autoriteit Financiële Markten (1)
   
   (Οδηγία 69/335/EΟΚ - Έμμεσοι φόροι που πλήττουν τις συγκεντρώσεις κεφαλαίων - Επιβάρυνση που πλήττει τα μικτά κέρδη επιχειρήσεων εκμεταλλεύσεως κινητών αξιών)
   (2005/C 115/02)
   Γλώσσα διαδικασίας: η ολλανδική
   Στην υπόθεση C-22/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Rechtbank te Rotterdam (Κάτω Χώρες) με απόφαση της 21ης Ιανουαρίου 2003, η οποία περιήλθε στο Δικαστήριο στις 23 Ιανουαρίου 2003, στο πλαίσιο της δίκης Optiver BV κ.λπ. κατά Stichting Autoriteit Financiële Markten, διαδόχου του Stichting Toezicht Effectenverkeer, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Silva de Lapuerta, R. Schintgen (εισηγητή), P. Kūris και Γ. Αρέστη, δικαστές, γενικός εισαγγελέας: D. Ruiz-Jarabo Colomer, γραμματέας: M.-F. Contet, κύρια υπάλληλος διοικήσεως, εξέδωσε, στις 10 Μαρτίου 2005, απόφαση με το εξής διατακτικό:
   Η οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, πρέπει να ερμηνευθεί υπό την έννοια ότι δεν αντιτίθεται στον καταλογισμό σε επιχειρήσεις εκμεταλλεύσεως κινητών αξιών μιας επιβαρύνσεως, όπως η επίμαχη στην κύρια δίκη, η οποία αφορά τα μικτά κέρδη από δραστηριότητες σχετικά με κινητές αξίες.
   
      (1)  ΕΕ C 70 της 22.03.2003.